# Apollo–1

### A Wikipédiából, a szabad lexikonból.

Az Apollo–1 lett volna az Apollo-program első repülése a világűrben emberekkel a fedélzeten, de egy végzetes baleset következtében a repülésre kijelölt űrhajósok gyakorlatozás közben meghaltak.

Az Apollo–1 jelvénye

## [szerkesztés] Személyzet

- Virgil Grissom
- Edward White
- Roger Chaffee

### [szerkesztés] Tartalék személyzet

- Walter Cunningham
- Donn Eisele
- Walter Schirra

Az Apollo–1 legénysége

## [szerkesztés] A baleset

1966 végére az amerikaiak készen álltak az új űrhajó első, személyzettel végrehajtandó próbarepülésére. A legénység (Gus Grissom, Edward White és Roger Chaffee) feladata az Apollo anyaűrhajó (a CSM) kipróbálása lett volna Föld körüli pályán. Sajnos, 1967. január 27-én, a 34-es indítópadon álló Apollo-űrhajóban próba közben halálos baleset történt. Az Apollo-kabinban az egyszerűség és a súlymegtakarítás kedvéért 35 kilopascal nyomású tiszta oxigén légkört alkalmaztak. Grissom parancsnok széke közelében rövidzárlat keletkezett, majd gyorsan terjedő tűz ütött ki. Mint az utólagos vizsgálat kiderítette, a sok gyúlékony anyagot is tartalmazó kabinban a tűz miatt keletkező szén-monoxid okozta az űrhajósok halálát. Az égési sérüléseket az űrhajósok talán túlélhették volna. Az összeégett kabinban egyedül a papírból készült repülési dokumentáció maradt épen, csak a széle pörkölődött meg kissé...

Az Apollo–1 kabinja a baleset után

A balesetet követő vizsgálat után számos javítást és átalakítást végeztek az anyaűrhajón. A későbbiekben a kabinban a startig rendes nitrogén-oxigén légkört tartottak fenn, kiiktatták a gyúlékony anyagokat, s míg a régi ajtót csak percek alatt lehetett kinyitni, az újat már 5 másodperc alatt. Az első, emberrel végrehajtott Apollo-űrrepülés mindezek miatt másfél évet késett.

## [szerkesztés] Forrás

- Élet és Tudomány, 1999., 8. szám – Dr. Mészáros István: Kozmikus történelem: KIS LÉPÉS EGY EMBERNEK... ;

## [szerkesztés] Külső hivatkozások

### [szerkesztés] Magyar oldalak

- Földi katasztrófa
- Apollo–1

### [szerkesztés] Külföldi oldalak

A lap eredeti címe "http://hu.wikipedia.org../../../a/p/o/Apollo%E2%80%931.html"

Kategóriák: Űrrepülések | Űrkatasztrófák | Apollo-program

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Español
- Eesti
- Suomi
- Français
- עברית
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Slovenčina
- Svenska
- Türkçe
- 中文